megalaa/coptic-corpora huggingface dataset:
Text: 10_II Samuel_16
Coptic: ⲙⲛⲛⲥⲁⲡⲁⲓ ⲇⲉ ⲁⲛⲟⲕ ⲉⲓⲛⲁⲣϩⲙϩⲁⲗ ⲛⲛⲓⲙ ⲉⲓⲛⲁⲉⲓⲣⲉ ⲁⲛ ϩⲓⲧϩⲏ ⲙⲡⲉϥϣⲏⲣⲉ ⲕⲁⲧⲁⲧϩⲉ ϭⲉ ⲛⲧⲁⲓⲉⲣϩⲙϩⲁⲗ ⲛⲁϩⲣⲁϥ ⲙⲡⲉⲕⲉⲓⲱⲧ ⲧⲁⲓ ⲧⲉ ⲧϩⲉ ⲉϯⲛⲁⲉⲓⲣⲉ ϩⲱⲱϥ ⲛⲁϩⲣⲟⲕ
English: And again, whom shall I serve? should I not in the presence of his son? As I served in the sight of thy father, so will I be in thy presence.
Text: 10_II Samuel_16
Coptic: ⲡⲉϫⲉⲁⲃⲏⲥⲁⲗⲱⲙ ⲛⲁⲭⲓⲇⲟⲫⲉⲗ ϫⲉⲛⲧⲱⲧⲛ ⲁⲛⲓ ⲟⲩⲅⲛⲱⲙⲏ ⲛⲁⲛ ⲉϩⲟⲩⲛ ϫⲉⲟⲩ ⲡⲉⲧⲉⲛⲛⲁⲁⲁϥ
English: And Abessalom said to Achitophel, Deliberate among yourselves concerning what we should do.
Text: 10_II Samuel_16
Coptic: ⲡⲉϫⲉⲁⲭⲓⲇⲟⲫⲉⲗ ⲛⲁⲃⲏⲥⲁⲗⲱⲙ ϫⲉⲃⲱⲕ ⲉϩⲟⲩⲛ ϣⲁⲙⲡⲁⲗⲗⲁⲕⲏ ⲙⲡⲉⲕⲉⲓⲱⲧ ⲛⲁⲓ ⲛⲧⲁϥⲕⲁⲁⲩ ⲉⲡⲁϩⲟⲩ ⲉⲧⲣⲉⲩϩⲁⲣⲉϩ ⲉⲡⲉϥⲏⲓ ⲁⲩⲱ ⲥⲉⲛⲁⲥⲱⲧⲙ ⲛϭⲓⲡⲓⲥⲣⲁⲏⲗ ⲧⲏⲣϥ ϫⲉⲁⲕϯϣⲓⲡⲉ ⲙⲡⲉⲕⲉⲓⲱⲧ ⲁⲩⲱ ⲥⲉⲛⲁⲧⲁϫⲣⲟ ⲛϭⲓⲛϭⲓϫ ⲛⲟⲩⲟⲛ ⲛⲓⲙ ⲉⲧⲛⲙⲙⲁⲕ
English: And Achitophel said to Abessalom, Go in to thy father's concubines, whom he left to keep his house; and all Israel shall hear that thou hast dishonoured thy father; and the hands of all that are with thee shall be strengthened.
Text: 10_II Samuel_16
Coptic: ⲁⲩⲱ ⲁⲩⲧⲁϩⲟ ⲉⲣⲁⲧⲥ ⲛⲧⲉⲥⲕⲩⲛⲏ ⲛⲁⲃⲏⲥⲁⲗⲱⲙ ϩⲓⲧϫⲉⲛⲉⲡⲱⲣ ⲁ ⲁⲃⲏⲥⲁⲗⲱⲙ ⲃⲱⲕ ⲉϩⲟⲩⲛ ϣⲁⲙⲡⲁⲗⲗⲁⲕⲏ ⲙⲡⲉϥⲉⲓⲱⲧ ⲙⲡⲙⲧⲟ ⲉⲃⲟⲗ ⲙⲡⲓⲥⲣⲁⲏⲗ ⲧⲏⲣϥ
English: And they pitched a tent for Abessalom on the roof, and Abessalom went in to his father's concubines in the sight of all Israel.
Text: 10_II Samuel_16
Coptic: ⲁⲩⲱ ⲡϣⲟϫⲛⲉ ⲛⲧⲁⲁⲭⲓⲧⲟⲫⲉⲗ ϣⲟϫⲛⲉ ⲙⲙⲟϥ ϩⲛⲛⲉϩⲟⲟⲩ ⲛϣⲟⲣⲡ ⲛⲧϩⲉ ⲛⲟⲩⲁ ⲉϥⲛⲁϣⲓⲛⲉ ϩⲙⲡϣⲁϫⲉ ⲙⲡⲛⲟⲩⲧⲉ ⲧⲁⲓ ⲧⲉ ⲧϩⲉ ⲙⲡϣⲟϫⲛⲉ ⲧⲏⲣϥ ⲛⲁⲭⲓⲇⲟⲫⲉⲗⲛⲁϩⲣⲁϥ ⲛⲇⲁⲩⲉⲓⲇ ⲁⲩⲱ ⲛⲁϩⲣⲁϥ ⲛⲁⲃⲏⲥⲁⲗⲱⲙ
English: And the counsel of Achitophel, which he counselled in former days, was as if one should enquire of the word of God: so was all the counsel of Achitophel both to David and also to Abessalom.
Text: 10_II Samuel_17
Coptic: ⲡⲉϫⲉⲁⲭⲓⲇⲟⲫⲉⲗ ⲛⲁⲃⲏⲥⲁⲗⲱⲙ ϫⲉⲧⲁⲥⲱⲧⲡ ⲛⲁⲓ ⲙⲙⲛⲧⲥⲛⲟⲟⲩⲥ ⲛϣⲟ ⲛⲣⲱⲙⲉ ⲛⲧⲁⲧⲱⲟⲩⲛ ⲛⲧⲁⲡⲱⲧ ⲛⲥⲁⲇⲁⲩⲉⲓⲇ ⲛⲧⲉⲩϣⲏ
English: And Achitophel said to Abessalom, Let me now choose out for myself twelve thousand men, and I will arise and follow after David this night:
Text: 10_II Samuel_17
Coptic: ⲛⲧⲁⲡⲱϩⲧ ⲉϫⲱϥ ⲁⲩⲱ ⲛⲧⲟϥ ⲉⲓⲛⲁⲧⲁϩⲟϥ ⲉϥϩⲟⲥⲉ ⲉⲛϥⲙⲏⲣ ⲁⲛ ϩⲛⲛⲉϥϭⲓϫ ⲛⲧⲁⲑⲉⲣϣⲁϥ ⲉⲙⲁⲧⲉ ⲛϥⲧⲱⲟⲩⲛ ⲛϥⲡⲱⲧ ⲛⲧⲟϥ ⲁⲩⲱ ⲡⲙⲏⲏϣⲉ ⲧⲏⲣϥ ⲉⲧⲛⲙⲙⲁϥ ⲁⲩⲱ ⲛⲧⲁⲣⲁϩⲧ ⲡⲣⲣⲟ ⲙⲁⲩⲁⲁϥ
English: and I will come upon him when he is weary and weak-handed, and I will strike him with terror; and all the people with him shall flee, and I will smite the king only of all.
Text: 10_II Samuel_17
Coptic: ⲛⲧⲁⲕⲧⲉ ⲡⲗⲁⲟⲥ ⲧⲏⲣϥ ⲉⲣⲁⲧⲕ ⲛⲧϩⲉ ⲛⲧϣⲉⲗⲉⲉⲧ ⲉϣⲁⲥⲕⲧⲟⲥ ⲉⲣⲁⲧϥ ⲙⲡⲉⲥϩⲁⲓ ⲡⲗⲏⲛ ⲧⲉⲯⲩⲭⲏ ⲛⲟⲩⲣⲱⲙⲉ ⲛⲟⲩⲱⲧ ⲧⲉⲧⲉⲕⲕⲱⲧⲉ ⲛⲥⲱⲥ ⲛⲧⲁⲕ ⲁⲩⲱ ⲡⲗⲁⲟⲥ ⲧⲏⲣϥ ⲟⲩⲛ ⲟⲩⲉⲓⲣⲏⲛⲏ ⲛⲁϣⲱⲡⲉ ⲛⲁϥ
English: And I will bring back all the people to thee, as a bride returns to her husband: only thou seekest the life of one man, and all the people shall have peace.
Text: 10_II Samuel_17
Coptic: ⲡϣⲁϫⲉ ⲇⲉ ⲛⲉϥⲥⲟⲩⲧⲱⲛ ⲛⲁϩⲣⲁϥ ⲛⲁⲃⲏⲥⲁⲗⲱⲙ ⲁⲩⲱ ⲛⲁϩⲣⲁⲩ ⲛⲛⲉⲡⲣⲉⲥⲃⲩⲧⲉⲣⲟⲥ ⲧⲏⲣⲟⲩ ⲙⲡⲓⲥⲣⲁⲏⲗ
English: And the saying was right in the eyes of Abessalom, and in the eyes of all the elders of Israel.
Text: 10_II Samuel_17
Coptic: ⲡⲉϫⲉⲁⲃⲏⲥⲁⲗⲱⲙ ⲇⲉ ϫⲉⲙⲟⲩⲧⲉ ϩⲱⲱϥ ⲉⲭⲟⲩⲥⲉⲓ ⲡϣⲏⲣⲉ ⲛⲁⲣⲁⲭⲓ ⲛⲧⲉⲛⲥⲱⲧⲙ ⲉⲡϣⲁϫⲉ ϩⲱⲱϥ ⲉⲧϩⲉⲛ ⲧⲉϥⲧⲁⲡⲣⲟ
English: And Abessalom said, Call now also Chusi the Arachite, and let us hear what is in his mouth, even in his also.
Text: 10_II Samuel_17
Coptic: ⲁⲩⲱ ⲭⲟⲩⲥⲉⲓ ⲁϥⲃⲱⲕ ⲉϩⲟⲩⲛ ϣⲁⲁⲃⲏⲥⲁⲗⲱⲙ ⲡⲉϫⲉⲁⲃⲏⲥⲁⲗⲱⲙ ⲛⲁϥ ϫⲉⲉⲛⲉ ⲧⲁⲉⲓⲣⲉ ⲕⲁⲧⲁⲡⲉⲓϣⲁϫⲉ ⲛⲧⲁⲁⲭⲓⲇⲟⲫⲉⲗ ϫⲟⲟϥ ⲉϣⲱⲡⲉ ⲇⲉ ⲙⲙⲟⲛ ⲉⲓⲉ ϣⲁϫⲉ ⲛⲧⲟⲕ
English: And Chusi went in to Abessalom, and Abessalom spoke to him, saying, After this manner spoke Achitophel: shall we do according to his word? but if not, do thou speak.
Text: 10_II Samuel_17
Coptic: ⲡⲉϫⲉⲭⲟⲩⲥⲉⲓ ⲛⲁⲃⲏⲥⲁⲗⲱⲙ ϫⲉⲛⲁⲛⲟⲩ ⲡⲉⲓϣⲁϫⲛⲉ ⲁⲛ ⲛⲧⲁⲁⲭⲓⲇⲟⲫⲉⲗ ϣⲟϫⲛⲉ ⲙⲙⲟϥ ⲙⲡⲉⲓⲥⲟⲡ
English: And Chusi said to Abessalom, This counsel which Achitophel has counselled this one time is not good.
Text: 10_II Samuel_17
Coptic: ⲁϥⲟⲩⲱϩⲉⲧⲟⲟⲧϥ ⲟⲛ ⲛϭⲓⲭⲟⲩⲥⲉⲓ ⲉϥϫⲱ ⲙⲙⲟⲥ ⲟⲛ ϫⲉⲛⲧⲟⲕ ⲕⲥⲟⲟⲩⲛ ⲙⲡⲉⲕⲉⲓⲱⲧ ⲙⲛⲛⲉϥⲕⲉⲣⲱⲙⲉ ϫⲉϩⲛϫⲱⲱⲣⲉ ⲛⲉ ⲉⲙⲁⲧⲉ ⲁⲩⲱ ⲥⲉⲛⲁϣⲧ ϩⲛⲧⲉⲩⲯⲩⲭⲏ ⲛⲧϩⲉ ⲛⲟⲩⲁⲣⲝ ⲉⲁⲩϥⲓ ⲛⲛⲉⲥϣⲏⲣⲉ ϩⲛⲧⲥⲱϣⲉ ⲁⲩⲱ ⲛⲧϩⲉ ⲛⲟⲩⲣⲓⲣ ⲛϩⲟⲟⲩⲧ ⲉϥⲛⲁϣⲧ ϩⲛⲟⲩⲙⲁ ⲛϣⲏⲛ ⲁⲩⲱ ⲡⲉⲕⲉⲓⲱⲧ ⲟⲩⲣⲉϥⲙⲓϣⲉ ⲡⲉ ⲉϥⲛⲁϯϭⲟⲧⲡⲥ ⲁⲛ ⲉⲡⲗⲁⲟⲥ
English: And Chusi said, Thou knowest thy father and his men, that they are very mighty, and bitter in their spirit, as a bereaved bear in the field, and as a wild boar in the plain: and thy father is a man of war, and will not give the people rest.
Text: 10_II Samuel_17
Coptic: ⲉⲓⲥ ϩⲏⲏⲧⲉ ⲛⲧⲟϥ ϥϩⲏⲡ ϩⲛⲟⲩⲁ ⲛⲛⲉⲃⲟⲩⲛⲟⲥ ⲏ ϩⲛⲟⲩⲁ ⲛⲛⲉⲙⲁ ⲛⲗⲱϭⲉ ⲁⲩⲱ ϩⲙⲡⲧⲣⲉϥⲉⲓ ⲉϩⲣⲁⲓ ⲉϫⲱⲟⲩ ⲛϣⲟⲣⲡ ϥⲛⲁⲡⲁⲧⲁⲥⲥⲉⲓ ⲙⲙⲟⲟⲩ ⲁⲩⲱ ⲛϥⲥⲱⲧⲙ ⲛϭⲓⲡⲉⲧⲛⲁⲥⲱⲧⲙ ⲛϥϫⲟⲟⲥ ϫⲉⲁⲩⲣⲁϩⲧⲥ ϣⲱⲡⲉ ⲛⲥⲁⲡⲗⲁⲟⲥ ⲉⲧⲟⲩⲏϩ ⲛⲥⲁⲁⲃⲏⲥⲁⲗⲱⲙ
English: For, behold, he is now hidden in one of the hills or in some other place: and it shall come to pass when he falls upon them at the beginning, that some one will certainly hear, and say, There has been a slaughter among the people that follow after Abessalom.
Text: 10_II Samuel_17
Coptic: ⲁⲩⲱ ⲛⲧⲟϥ ⲡⲉⲕⲉⲓⲱⲧ ⲟⲩⲣⲱⲙⲉ ⲡⲉ ⲛϫⲱⲱⲣⲉ ⲉⲣⲉⲡⲉϥϩⲏⲧ ⲟ ⲛⲧϩⲉ ⲙⲡϩⲏⲧ ⲙⲡⲙⲟⲩⲓ ϩⲛⲟⲩⲱⲛ ⲉϥϣⲁⲛⲟⲩⲱⲛ ⲁⲩⲱ ⲡⲓⲥⲣⲁⲏⲗ ⲧⲏⲣϥ ⲥⲟⲟⲩⲛ ϫⲉⲟⲩⲇⲩⲛⲁⲧⲟⲥ ⲡⲉ ⲡⲉⲕⲉⲓⲱⲧ ⲁⲩⲱ ⲛⲕⲉⲣⲱⲙⲉ ⲉⲧⲛⲙⲙⲁϥ ϩⲛⲣⲱⲙⲉ ⲛⲉ ⲛϫⲱⲱⲣⲉ
English: Then even he that is strong, whose heart is as the heart of a lion, it shall utterly melt: for all Israel knows that thy father is mighty, and they that are with him are mighty men.
Text: 10_II Samuel_17
Coptic: ⲡⲁϣⲟϫⲛⲉ ϭⲉ ⲁⲛⲟⲕ ⲉⲓϯ ⲙⲙⲟϥ ϩⲓⲛⲁⲓ ⲁⲩⲱ ϩⲛⲟⲩⲥⲱⲟⲩϩ ϥⲛⲁⲥⲱⲟⲩϩ ⲉⲣⲁⲧⲕ ⲛϭⲓⲡⲗⲁⲟⲥ ⲧⲏⲣϥ ⲛϫⲓⲛ ⲇⲁⲛ ϣⲁⲃⲉⲣⲥⲁⲃⲉ ⲉϥⲟϣ ⲛⲧϩⲉ ⲙⲡϣⲱ ⲉⲧⲡⲟⲣϣ ⲉⲃⲟⲗ ⲉϫⲙⲡⲉⲥⲡⲟⲧⲟⲩ ⲛⲧⲑⲁⲗⲁⲥⲥⲁ ⲉⲩⲁϣⲏ ⲁⲩⲱ ⲡⲉⲕϩⲟ ϥⲛⲁϣⲱⲡⲉ ⲉϥϩⲁ ⲉⲟⲟⲩ ϩⲛⲧⲉⲩⲙⲏⲧⲉ
English: For thus I have surely given counsel, that all Israel be generally gathered to thee from Dan even to Bersabee, as the sand that is upon the sea-shore for multitude: and that thy presence go in the midst of them.
Text: 10_II Samuel_17
Coptic: ⲁⲩⲱ ⲧⲉⲛⲛⲁⲉⲓ ⲡⲉ ⲉϩⲣⲁⲓ ⲉϫⲱϥϩⲛ ⲟⲩⲁ ⲛⲛⲉⲙⲁ ⲉⲧⲉⲛⲛⲁⲧⲁϩⲟϥ ⲛϩⲏⲧϥ ⲁⲩⲱ ⲧⲉⲛⲛⲁϭⲱ ϩⲓⲣⲱϥ ⲛⲧϩⲉ ⲛϯⲱⲧⲉ ⲉϣⲁⲥⲉⲓ ⲉϫⲙⲡⲕⲁϩ ⲛⲧⲉⲛⲧⲙⲕⲁ ⲟⲩⲁ ⲛϩⲏⲧⲟⲩ ⲉⲥⲉⲉⲡⲉ ⲟⲩⲇⲉ ⲛⲧⲟϥ ⲟⲩⲇⲉ ⲛⲕⲉⲣⲱⲙⲉ ⲉⲧⲛⲙⲙⲁϥ
English: And we will come upon him in one of the places where we shall find him, and we will encamp against him, as the dew falls upon the earth; and we will not leave of him and of his men so much as one.
Text: 10_II Samuel_17
Coptic: ⲉϥϣⲁⲛⲡⲱⲧ ⲇⲉ ⲉϩⲟⲩⲛ ⲉⲩⲡⲟⲗⲓⲥ ⲡⲓⲥⲣⲁⲏⲗ ⲧⲏⲣϥ ⲛⲁⲥⲉⲣ ⲛⲟⲩϩ ⲉⲃⲟⲗ ⲉⲧⲡⲟⲗⲓⲥ ⲉⲧⲙⲙⲁⲩ ⲛⲧⲉⲛⲥⲟⲕⲥ ⲉⲃⲟⲗ ⲉⲡⲉⲭⲓⲙⲁⲣⲟⲥ ⲛⲧⲉⲛⲧⲙⲕⲁ ⲟⲩⲱⲛⲉ ⲛⲟⲩⲱⲧ ⲛϩⲏⲧⲥ
English: And if he shall have taken refuge with his army in a city, then shall all Israel take ropes to that city, and we will draw it even into the river, that there may not be left there even a stone.
Text: 10_II Samuel_17
Coptic: ⲡⲉϫⲉⲁⲃⲏⲥⲁⲗⲱⲙ ⲇⲉ ⲛⲛⲉⲣⲱⲙⲉ ⲧⲏⲣⲟⲩ ⲙⲡⲓⲥⲣⲁⲏⲗ ϫⲉⲛⲁⲛⲟⲩ ⲡϣⲁϫⲉ ⲛⲭⲟⲩⲥⲉⲓ ⲡϣⲏⲣⲉ ⲛⲁⲣⲁⲭⲉⲓ ⲉϩⲟⲩⲉ ⲉⲡϣⲟϫⲛⲉ ⲛⲁⲭⲓⲇⲟⲫⲉⲗ ⲁⲩⲱ ⲡϫⲟⲉⲓⲥ ⲁϥⲟⲩⲉϩⲥⲁϩⲛⲉ ⲉϫⲱⲱⲣⲉ ⲉⲃⲟⲗ ⲙⲡϣⲟϫⲛⲉ ⲉⲧⲛⲁⲛⲟⲩϥ ⲛⲁⲭⲓⲇⲟⲫⲉⲗ ϫⲉⲕⲁⲥ ⲉⲣⲉⲡϫⲟⲉⲓⲥ ⲉⲓⲛⲉ ⲉϫⲛⲁⲃⲏⲥⲁⲗⲱⲙ ⲛⲛⲉⲡⲉⲧϩⲟⲟⲩ ⲧⲏⲣⲟⲩ
English: And Abessalom, and all the men of Israel said, The counsel of Chusi the Arachite is better than the counsel of Achitophel. For the Lord ordained to disconcert the good counsel of Achitophel, that the Lord might bring all evil upon Abessalom.
Text: 10_II Samuel_17
Coptic: ⲭⲟⲩⲥⲉⲓ ⲇⲉ ⲡϣⲏⲣⲉ ⲛⲁⲣⲁⲭⲉⲓ ⲡⲉϫⲁϥ ⲛⲥⲁⲇⲱⲕ ⲙⲛⲁⲃⲓⲁⲑⲁⲣ ⲛⲉⲟⲩⲏⲏⲃ ϫⲉⲉⲓⲥⲧϩⲏ ⲙⲛⲧϩⲏ ⲛⲧⲁϥϯϣⲟϫⲛⲉ ⲛϭⲓⲁⲭⲓⲇⲟⲫⲉⲗ ⲛⲁⲃⲏⲥⲁⲗⲱⲙ ⲙⲛⲛⲉⲡⲣⲉⲥⲃⲩⲧⲉⲣⲟⲥ ⲙⲡⲓⲥⲣⲁⲏⲗ ⲉⲓⲥ ⲧⲁϩⲉ ϩⲱ ⲛⲧⲁⲓⲥⲩⲙⲃⲟⲩⲗⲉⲩⲉ
English: And Chusi the Arachite said to Sadoc and Abiathar the priests, Thus and thus Achitophel counselled Abessalom and the elders of Israel; and thus and thus have I counselled.
Text: 10_II Samuel_17
Coptic: ⲧⲉⲛⲟⲩ ϭⲉ ϫⲟⲟⲩ ⲧⲁⲭⲏ ⲛⲧⲉⲧⲛⲧⲁⲙⲉ ⲇⲁⲩⲉⲓⲇ ⲉⲧⲉⲧⲛϫⲱ ⲙⲙⲟⲥ ⲛⲁϥ ϫⲉⲙⲡⲣϭⲱ ϩⲛϯⲟⲩϣⲏ ϩⲛⲁⲣⲁⲃⲱⲑ ⲛⲧⲉⲧⲉⲣⲏⲙⲟⲥ ⲁⲗⲗⲁ ⲧⲱⲟⲩⲛ ⲛⲅⲡⲱⲱⲛⲉ ⲉⲃⲟⲗ ⲧⲁⲭⲏ ⲙⲏⲡⲟⲧⲉ ⲛϥⲧⲱⲟⲩⲛ ⲉϫⲙⲡⲣⲣⲟ ⲁⲩⲱ ⲡⲕⲉⲗⲁⲟⲥ ⲉⲧⲛⲙⲙⲁϥ
English: And now send quickly and report to David, saying, Lodge not this night in Araboth of the wilderness: even go and make haste, lest one swallow up the king, and all the people with him.
Text: 10_II Samuel_17
Coptic: ⲓⲱⲛⲁⲑⲁⲛ ⲇⲉ ⲁⲩⲱ ⲁⲭⲓⲙⲁⲁⲥ ⲛⲉⲩⲁϩⲉⲣⲁⲧⲟⲩ ϩⲓϫⲛⲧⲡⲩⲗⲏ ⲛϩⲣⲱⲅⲏⲗ ⲧϩⲙϩⲁⲗ ⲇⲉ ⲁⲥⲡⲱⲧ ⲁⲥⲧⲁⲙⲟⲟⲩ ⲛⲧⲟⲟⲩ ϩⲱⲟⲩ ⲁⲩⲡⲱⲧ ⲁⲩⲧⲁⲙⲉ ⲡⲣⲣⲟ ⲇⲁⲩⲉⲓⲇ ϫⲉⲙⲡⲟⲩⲉϣⲟⲩⲱⲛϩ ⲉⲃⲟⲗ ⲉⲧⲣⲉⲩⲉⲣ ⲡϩⲟⲩⲛ ⲛⲧⲡⲩⲗⲏ
English: And Jonathan and Achimaas stood by the well of Rogel, and a maid-servant went and reported to them, and they go and tell king David; for they might not be seen to enter into the city.
Text: 10_II Samuel_17
Coptic: ⲁϥⲛⲁⲩ ⲇⲉ ⲉⲣⲟⲟⲩ ⲛϭⲓⲟⲩϣⲏⲣⲉ ϣⲏⲙ ⲁϥⲃⲱⲕ ⲁϥⲧⲁⲙⲉ ⲁⲃⲏⲥⲁⲗⲱⲙ ⲛⲧⲟⲟⲩ ⲇⲉ ⲙⲡⲉⲥⲛⲁⲩ ⲁⲩⲡⲱⲧ ⲧⲁⲭⲏ ⲁⲩⲃⲱⲕ ⲉϩⲟⲩⲛ ⲉⲡⲏⲓ ⲛⲟⲩⲣⲱⲙⲉ ϩⲛⲃⲁⲟⲩⲣⲓⲙ ⲛⲧⲟϥ ⲇⲉ ⲛⲉⲟⲩⲛⲧϥ ⲟⲩϣⲏⲓ ⲙⲙⲁⲩ ϩⲙⲡⲉϥⲟϩⲉ ⲁⲩⲃⲱⲕ ⲉⲡⲉⲥⲏⲧ ⲉⲣⲟϥ
English: But a young man saw them and told Abessalom: and the two went quickly, and entered into the house of a man in Baurim; and he had a well in his court, and they went down into it.
Text: 10_II Samuel_17
Coptic: ⲁⲩⲱ ⲧϩⲓⲙⲉ ⲙⲡⲣⲱⲙⲉ ⲁⲥⲕⲱ ⲛⲟⲩϩⲟⲃⲥ ⲉϫⲛⲧⲧⲁⲡⲣⲟ ⲙⲡϣⲏⲓ ⲁⲩⲱ ⲁⲥⲡⲱⲣϣ ⲉⲃⲟⲗ ⲉϫⲱϥ ⲛⲟⲩⲁⲣⲁⲫⲱⲑ ⲉⲧⲉϩⲉⲛⲉⲛⲕⲁ ⲛⲟⲩⲱⲙ ⲛⲉ ⲁⲩⲱ ⲙⲡⲉϩⲱⲃ ⲟⲩⲱⲛϩ ⲉⲃⲟⲗ
English: And a woman took a covering, and spread it over the mouth of the well, and spread out ground corn upon it to dry, and the thing was not known.
Text: 10_II Samuel_17
Coptic: ⲛϩⲙϩⲁⲗ ⲇⲉ ⲛⲁⲃⲏⲥⲁⲗⲱⲙ ⲁⲩⲉⲓ ⲉⲣⲁⲧⲥ ⲛⲧⲉⲥϩⲓⲙⲉ ⲉⲡⲉⲥⲏⲓ ⲡⲉϫⲁⲩ ⲛⲁⲥ ϫⲉⲉϥⲧⲱⲛ ⲁⲭⲓⲙⲁⲁⲥ ⲙⲛⲓⲱⲛⲁⲑⲁⲛ ⲧⲉⲥϩⲓⲙⲉ ⲇⲉ ⲡⲉϫⲁⲥ ⲛⲁⲩ ϫⲉⲁⲩⲥⲓⲛⲉ ⲙⲡϩⲟⲟⲩ ϩⲁⲧϩⲏ ⲛⲟⲩⲕⲟⲩⲓ ⲁⲩϯⲟⲩⲟⲓ ⲇⲉ ⲛⲥⲱⲟⲩ ⲙⲡⲟⲩϩⲉ ⲉⲣⲟⲟⲩ ⲁⲩⲱ ⲁⲩⲕⲧⲟⲟⲩ ⲉϩⲣⲁⲓ ⲉⲧϩⲓⲉⲣⲟⲩⲥⲁⲗⲏⲙ
English: And the servants of Abessalom came to the woman into the house, and said, Where are Achimaas and Jonathan? and the woman said to them, They are gone a little way beyond the water. And they sought and found them not, and returned to Jerusalem.
Text: 10_II Samuel_17
Coptic: ⲁⲥϣⲱⲡⲉ ⲇⲉ ⲙⲛⲛⲥⲁⲉⲧⲣⲉⲛⲏⲃⲱⲕ ⲛⲁⲓ ϩⲱⲟⲩ ⲁⲩⲉⲓ ⲉϩⲣⲁⲓ ϩⲙⲡϣⲏⲓ ⲁⲩⲡⲱⲧ ⲁⲩⲧⲁⲙⲉ ⲡⲣⲣⲟ ⲇⲁⲩⲉⲓⲇ ⲁⲩⲱ ⲡⲉϫⲁⲩ ⲉϩⲟⲩⲛ ϩⲛⲇⲁⲩⲉⲓⲇ ϫⲉⲧⲟⲩⲛⲧⲏⲩⲧⲛ ⲧⲉⲛⲟⲩ ⲛⲧⲉⲧⲛϫⲓⲟⲟⲣ ⲙⲡⲙⲟⲟⲩ ϫⲉⲉⲓⲥⲧϩⲏ ⲧⲉ ⲧⲁⲓ ⲛⲧⲁϥϯϣⲟϫⲛⲉ ⲉⲧⲃⲉⲧⲏⲩⲧⲛ ⲛϭⲓⲁⲭⲓⲇⲟⲫⲉⲗ
English: And it came to pass after they were gone, that they came up out of the pit, and went on their way; and reported to king David, and said to David, Arise ye and go quickly over the water, for thus has Achitophel counselled concerning you.
Text: 10_II Samuel_17
Coptic: ⲁⲩⲱ ⲇⲁⲩⲉⲓⲇ ⲁϥⲧⲱⲟⲩⲛ ⲙⲛⲡⲗⲁⲟⲥ ⲧⲏⲣϥ ⲉⲧⲛⲙⲙⲁϥ ⲁⲩϫⲓⲟⲟⲣ ⲙⲡⲓⲟⲣⲇⲁⲛⲏⲥ ϣⲁⲡⲛⲁⲩ ⲛⲧⲉⲡⲟⲩⲟⲉⲓⲛ ⲉⲓ ⲉϩⲣⲁⲓ ⲉⲙⲡⲉ ⲟⲩⲁ ⲛⲟⲩⲱⲧ ϭⲱ ⲉⲡⲁϩⲟⲩ ⲛϩⲏⲧⲟⲩ ⲉⲙⲡⲉϥϫⲓⲟⲟⲣ ⲙⲡⲓⲟⲣⲇⲁⲛⲏⲥ
English: And David rose up and all the people with him, and they passed over Jordan till the morning light; there was not one missing who did not pass over Jordan.
Text: 10_II Samuel_17
Coptic: ⲁⲩⲱ ⲁⲭⲓⲧⲟⲫⲉⲗ ⲛⲧⲉⲣⲉϥⲛⲁⲩ ϫⲉⲙⲡⲉⲡϣⲟϫⲛⲉ ⲛⲧⲁϥⲁⲁϥ ϣⲱⲡⲉ ⲁϥϩⲉⲕ ⲧⲉϥⲉⲱ ⲁϥⲧⲱⲟⲩⲛ ⲁϥⲡⲱⲧ ⲉϩⲣⲁⲓ ⲉⲡⲉϥⲏⲓ ⲉⲧⲉϥⲡⲟⲗⲓⲥ ⲁⲩⲱ ⲛⲧⲉⲣⲉϥϩⲱⲛ ⲉⲧⲟⲟⲧⲟⲩ ⲛⲛⲁⲡⲉϥⲏⲓ ϩⲛⲛⲉⲛⲧⲁϥϫⲟⲟⲩ ⲁϥⲟϫⲧϥ ⲁϥⲙⲟⲩ ⲁⲩⲱ ⲁⲩⲧⲟⲙⲥϥ ϩⲙⲡⲧⲁⲫⲟⲥ ⲙⲡⲉϥⲉⲓⲱⲧ
English: And Achitophel saw that his counsel was not followed, and he saddled his ass, and rose and departed to his house into his city; and he gave orders to his household, and hanged himself, and died, and was buried in the sepulchre of his father.
Text: 10_II Samuel_17
Coptic: ⲁⲩⲱ ⲇⲁⲩⲉⲓⲇ ⲁϥⲓ ⲉϩⲣⲁⲓ ⲉⲙⲁⲛⲁⲉⲓⲛ ⲁⲩⲱ ⲁⲃⲏⲥⲁⲗⲱⲙ ⲁϥϫⲓⲟⲟⲣ ⲙⲡⲓⲟⲣⲇⲁⲛⲏⲥ ⲛⲧⲁϥ ⲁⲩⲱ ⲡⲗⲁⲟⲥ ⲧⲏⲣϥ ⲁϥⲓ ⲉϩⲣⲁⲓ ⲛⲙⲙⲁϥ
English: And David passed over to Manaim: and Abessalom crossed over Jordan, he and all the men of Israel with him.
Text: 10_II Samuel_17
Coptic: ⲁⲙⲉⲥⲥⲉⲉⲓ ⲇⲉ ⲁϥⲕⲁⲑⲓⲥⲧⲁ ⲙⲙⲟϥ ⲛϭⲓⲁⲃⲉⲥⲁⲗⲱⲙ ⲉⲡⲙⲁ ⲛⲓⲱⲁⲃ ⲉⲧⲣⲉϥϭⲱ ⲉϫⲙⲡⲉϥⲙⲏⲏϣⲉ ⲁⲙⲉⲥⲥⲉⲉⲓ ⲇⲉ ⲡϣⲏⲣⲉ ⲡⲉ ⲛⲟⲩⲣⲱⲙⲉ ⲉⲡⲉϥⲣⲁⲛ ⲡⲉ ⲓⲱⲑⲱⲣ ⲡⲓⲥⲙⲁⲏⲗⲓⲧⲏⲥ ⲡⲁⲓ ⲁϥⲃⲱⲕ ⲉϩⲟⲩⲛ ϣⲁⲁⲃⲓⲕⲓⲁ ⲧϣⲉⲉⲣⲉ ⲛⲛⲁⲁⲥ ⲡⲥⲟⲛ ⲛⲥⲁⲣⲟⲩⲉⲓⲁⲥ ⲧⲙⲁⲁⲩ ⲛⲓⲱⲁⲃ
English: And Abessalom appointed Amessai in the room of Joab over the host. And Amessai was the son of a man whose name was Jether of Jezrael: he went in to Abigaia the daughter of Naas, the sister of Saruia the mother of Joab.
Text: 10_II Samuel_17
Coptic: ⲁⲩⲱ ⲡⲓⲥⲣⲁⲏⲗ ⲧⲏⲣϥ ⲙⲛⲁⲃⲏⲥⲁⲗⲱⲙ ⲁⲩⲧⲁⲁⲩ ⲉϩⲣⲁⲓ ⲉⲡⲕⲁϩ ⲛⲅⲁⲗⲁⲁⲇ
English: And all Israel and Abessalom encamped in the land of Galaad.
Text: 10_II Samuel_17
Coptic: ⲁⲥϣⲱⲡⲉ  ⲇⲉ ⲛⲧⲉⲣⲉⲇⲁⲩⲉⲓⲇ ⲉⲓ ⲉϩⲣⲁⲓ ⲉⲙⲁⲛⲁⲉⲓⲙ ⲉⲡⲙⲁ ⲉⲧⲉⲣⲉⲉⲥⲃⲓⲛ ⲛϩⲏⲧϥ ⲡϣⲏⲣⲉ ⲛⲁⲁⲥ ⲉⲃⲟⲗ ϩⲛϩⲣⲁⲃⲃⲁⲑ ⲡⲕⲁϩ ⲛⲛⲉϣⲏⲣⲉ ⲛⲁⲙⲙⲱⲛ ⲙⲁⲭⲓⲣ ⲡϣⲏⲣⲉ ⲛⲁⲙⲓⲏⲗ ⲡⲉ ⲉⲃⲟⲗ ϩⲛⲗⲁⲇⲁⲃⲁⲣ ⲁⲩⲱ ⲃⲉⲣⲇⲉⲗⲗⲓ ⲡⲅⲁⲗⲁⲧⲓⲧⲏⲥ ⲡⲉ ⲉⲃⲟⲗ ϩⲛϩⲣⲱⲅⲉⲗⲗⲓⲙ
English: And it came to pass when David came to Manaim, that Uesbi the son of Naas of Rabbath of the sons of Ammon, and Machir son of Amiel of Lodabar, and Berzelli the Galaadite of Rogellim,
Text: 10_II Samuel_17
Coptic: ⲁⲩⲉⲓⲛⲉ ⲙⲙⲏⲧⲉ ⲛⲕⲓⲧⲉ ⲙⲛϩⲛⲁⲙⲫⲓⲧⲁⲡⲟⲥ ⲁⲩⲱ ⲙⲏⲧ ⲛⲭⲁⲗⲕⲓⲟⲛ ⲙⲛϩⲉⲛⲥⲕⲉⲩⲏ ⲛϣⲁϣⲟⲩ ⲛⲏⲣⲡ ⲁⲩⲱ ϩⲛⲥⲟⲩⲟ ⲙⲛⲟⲩⲉⲓⲱⲧ ⲙⲛⲟⲩⲛⲟⲉⲓⲧ ⲙⲛⲟⲩϩⲛⲁⲁⲩ ⲛⲉⲗⲉⲗϣⲱⲟⲩⲉ ⲙⲛϩⲉⲛⲕⲉⲁⲙⲟⲥ ⲁⲩⲱ ⲟⲩⲁⲣϣⲓⲛ
English: brought ten embroidered beds, (with double coverings,) and ten caldrons, and earthenware, and wheat, and barley, and flour, and meal, and beans, and pulse,
Text: 10_II Samuel_17
Coptic: ⲙⲛⲟⲩⲉⲃⲓⲱ ⲁⲩⲱ ⲟⲩⲥⲟⲉⲓⲣⲉ ⲙⲛϩⲉⲛⲉⲥⲟⲟⲩ ⲁⲩⲱ ⲥⲁⲡⲫⲟⲧ ⲛⲛⲉϩ ⲉⲧⲉϩⲉⲛⲙⲁⲥⲉ ⲛⲉ ⲁⲩϫⲓⲧⲟⲩ ⲉϩⲟⲩⲛ ⲛⲇⲁⲩⲉⲓⲇ ⲁⲩⲱ ⲙⲡⲗⲁⲟⲥ ⲉⲧⲛⲙⲙⲁϥ ⲉⲧⲣⲉⲩⲟⲩⲱⲙ ⲉⲃⲟⲗ ϫⲉⲁⲩϫⲟⲟⲥ ϫⲉⲉⲓⲥⲡⲗⲁⲟⲥ ϩⲕⲁⲉⲓⲧ ⲁⲩⲱ ϥⲟⲃⲉ ⲉϥϣⲟⲥⲙ ϩⲛⲧⲉⲣⲏⲙⲟⲥ
English: and honey, and butter, and sheep, and cheeses of kine: and they brought them to David and to his people with him to eat; for one said, The people is faint and hungry and thirsty in the wilderness.
Text: 10_II Samuel_18
Coptic: ⲇⲁⲩⲉⲓⲇ ⲇⲉ ⲁϥⲉⲣⲁⲛⲛⲱⲙⲉⲓ ⲏ ⲁϥϭⲙ ⲡϣⲓⲛⲉ ⲙⲡⲗⲁⲟⲥ ⲉⲧⲛⲙⲙⲁϥ ⲁⲩⲱ ⲁϥⲕⲱ ⲉϩⲣⲁⲓ ⲉϫⲱⲟⲩ ⲛϩⲛⲭⲓⲗⲓⲁⲣⲭⲟⲥ ⲙⲛϩⲉⲛϩⲩⲕⲁⲧⲟⲛⲧⲁⲣⲭⲟⲥ
English: And David numbered the people with him, and set over them captains of thousands and captains of hundreds.
Text: 10_II Samuel_18
Coptic: ⲁⲩⲱ ⲇⲁⲩⲉⲓⲇ ⲁϥⲥⲉⲣ ⲡⲗⲁⲟⲥ ⲉⲃⲟⲗ ϩⲓⲛⲁⲓ ⲡⲟⲩⲉⲛ ⲉϣⲟⲙⲛⲧ ⲙⲉⲛ ⲛⲧⲟⲟⲧϥ ⲛⲓⲱⲁⲃ ⲁⲩⲱ ⲡⲟⲩⲉⲛ ⲉϣⲟⲙⲧ ⲛⲧⲟⲟⲧϥ ⲛⲁⲃⲓⲥⲁ ⲡϣⲏⲣⲉ ⲛⲥⲁⲣⲟⲩⲉⲓⲁⲥ ⲡⲥⲟⲛ ⲛⲓⲱⲁⲃ ⲁⲩⲱ ⲡⲕⲉⲟⲩⲉⲛ ⲉϣⲟⲙⲧ ⲛⲧⲟⲟⲧϥ ⲛⲉⲑⲑⲓ ⲡⲕⲉⲑⲉⲟⲥⲁⲩⲱ ⲡⲉϫⲉⲇⲁⲩⲉⲓⲇ ⲛⲁⲩ ϫⲉϩⲛⲟⲩⲉⲓ ⲁⲛⲟⲕ ϯⲛⲁⲉⲓ ⲉⲃⲟⲗ ⲛⲙⲙⲏⲧⲛ
English: And David sent away the people, the third part under the hand of Joab, and the third part under the hand of Abessa the son of Saruia, the brother of Joab, and the third part under the hand of Ethi the Gittite. And David said to the people, I also will surely go out with you.
Text: 10_II Samuel_18
Coptic: ⲡⲉϫⲁⲩ ⲛⲁϥ ϫⲉⲛⲧⲉⲛⲛⲁⲕⲁⲁⲕ ⲁⲛ ⲉⲉⲓ ⲉⲃⲟⲗ ⲛⲙⲙⲁⲛ ϫⲉⲉⲛϣⲁⲛϭⲱⲧⲡ ⲁⲛⲟⲛ ⲛⲧⲛⲡⲱⲧ ⲛⲥⲉⲛⲁϯϩⲧⲏⲩ ⲉⲣⲟⲛ ⲁⲛ ⲁⲩⲱ ⲉⲣϣⲁⲛⲧⲉⲛⲡⲁϣⲉ ⲟⲛ ⲙⲟⲩ ϩⲙⲡⲉⲓⲕⲉ ⲟⲛ ⲛⲥⲉⲛⲁϯϩⲧⲏⲩ ⲉⲣⲟⲛ ⲁⲛ ϫⲉⲁⲛⲟⲛ ⲛⲁⲡⲗⲁⲟⲥ ⲉⲕⲛⲁⲉⲣ ⲧϩⲉ ⲛⲧⲟⲕ ⲛⲟⲩⲧⲃⲁ ⲛⲣⲱⲙⲉ ⲛϩⲏⲧⲛ ⲧⲉⲛⲟⲩ ϭⲉ ⲟⲩⲁⲅⲁⲑⲟⲛ ⲛⲁⲛ ⲡⲉ ⲉⲧⲣⲉⲕϭⲱ ⲉⲡⲁϩⲟⲩ ϩⲛⲧⲡⲟⲗⲓⲥ ϫⲉⲛⲧⲟⲕ ⲕⲛⲁϣⲱⲡⲉ ⲛⲁⲛ ⲛⲛⲁϣⲧⲉ ⲉⲃⲟⲏⲑⲉⲓ ⲉⲣⲟⲛ
English: And they said, Thou shalt not go out: for if we should indeed flee, they will not care for us; and if half of us should die, they will not mind us; for thou art as ten thousand of us: and now it is well that thou shalt be to us an aid to help us in the city.
Text: 10_II Samuel_18
Coptic: ⲡⲉϫⲉⲡⲣⲣⲟ ⲇⲁⲩⲉⲓⲇ ⲛⲁⲩ ϫⲉⲡϩⲱⲃ ⲉⲧⲉⲣⲁⲛⲏⲧⲛ ϯⲛⲁⲁⲁϥ ⲡⲣⲣⲟ ⲇⲉ ⲁϥϭⲱ ϩⲓϫⲛⲧⲡⲩⲗⲏ ⲁⲩⲱ ⲡⲗⲁⲟⲥ ⲧⲏⲣϥ ⲁϥⲙⲟⲟϣⲉ ⲉⲃⲟⲗ ⲉⲩⲛⲁⲉⲣ ϣⲉ ϣⲉ ⲁⲩⲱ ⲉⲩⲛⲁⲉⲣ ϣⲟ ϣⲟ
English: And the king said to them, Whatsoever shall seem good in your eyes I will do. And the king stood by the side of the gate, and all the people went out by hundreds and by thousands.
Text: 10_II Samuel_18
Coptic: ⲡⲣⲣⲟ ⲇⲉ ⲁϥϩⲱⲛ ⲉⲧⲟⲟⲧϥ ⲛⲓⲱⲁⲃ ⲙⲛⲁⲃⲓⲥⲁ ⲙⲛⲉⲑⲑⲓ ⲉϥϫⲱ ⲙⲙⲟⲥ ⲛⲁⲩ ϫⲉϩⲁⲣⲉϩ ⲉⲡⲁϣⲏⲣⲉ ⲁⲃⲏⲥⲁⲗⲱⲙ ⲁⲩⲱ ⲡⲗⲁⲟⲥ ⲧⲏⲣϥ ⲁϥⲥⲱⲧⲙ ⲉⲡⲣⲣⲟ ⲉϥϩⲱⲛ ⲉⲧⲟⲟⲧⲟⲩ ⲛⲛⲁⲣⲭⲱⲛ ⲧⲏⲣⲟⲩ ⲉⲧⲃⲉⲁⲃⲏⲥⲁⲗⲱⲙ
English: And the king commanded Joab and Abessa and Ethi, saying, Spare for my sake the young man Abessalom. And all the people heard the king charging all the commanders concerning Abessalom.
Text: 10_II Samuel_18
Coptic: ⲁⲩⲱ ⲡⲗⲁⲟⲥ ⲧⲏⲣϥ ⲁϥⲓ ⲉⲃⲟⲗ ⲉⲡⲙⲁ ⲛϣⲏⲛ ⲟⲩⲃⲉ ⲡⲓⲥⲣⲁⲏⲗ ⲡⲡⲟⲗⲉⲙⲟⲥ ⲁϥϣⲱⲡⲉ ϩⲙⲡⲙⲁ ⲛϣⲏⲛ ϩⲙⲡⲕⲁϩ ⲛⲉⲫⲣⲉⲙ
English: And all the people went out into the wood against Israel; and the battle was in the wood of Ephraim.
Text: 10_II Samuel_18
Coptic: ⲁⲩⲱ ⲡⲗⲁⲟⲥ ⲙⲡⲓⲥⲣⲁⲏⲗ ⲁϥϭⲱⲧⲡ ⲙⲡⲙⲁ ⲉⲧⲙⲙⲁⲩ ϩⲁⲧϩⲏ ⲛⲛⲉϩⲙϩⲁⲗ ⲛⲇⲁⲩⲉⲓⲇ ⲁⲩⲱ ⲧϭⲟⲡⲧⲥ ⲁⲥϣⲱⲡⲉ ⲉⲩⲛⲟϭ ⲧⲉ ϩⲙⲡⲉϩⲟⲟⲩ ⲉⲧⲙⲙⲁⲩ ⲁⲩϭⲱⲧⲡ ⲁⲩϩⲉ ⲛϭⲓⲧⲃⲁ ⲥⲛⲁⲩ ⲛⲣⲱⲙⲉ
English: And the people of Israel fell down there before the servants of David, and there was a great slaughter in that day, even twenty thousand men.
Text: 10_II Samuel_18
Coptic: ⲁⲩⲱ ⲡⲡⲟⲗⲉⲙⲟⲥ ⲁϥϣⲱⲡⲉ ⲙⲡⲙⲁ ⲉⲧⲙⲙⲁⲩ ⲉϥⲡⲟⲣϣ ⲉⲃⲟⲗ ϩⲓϫⲙⲡϩⲟ ⲙⲡⲕⲁϩ ⲧⲏⲣϥ ⲁⲩⲱ ⲡⲙⲁ ⲛϣⲏⲛ ⲛⲁϣⲉ ⲛⲉⲛⲧⲁϥⲟⲩⲟⲙⲟⲩ ⲉⲃⲟⲗ ϩⲙⲡⲗⲁⲟⲥ ⲉϩⲟⲩⲉ ⲉⲛⲉⲛⲧⲁⲧⲥⲏϥⲉ ⲟⲩⲟⲙⲟⲩ ϩⲙⲡⲗⲁⲟⲥ ⲙⲡⲉϩⲟⲟⲩ ⲉⲧⲙⲙⲁⲩ
English: And the battle there was scattered over the face of all the land: and the wood consumed more of the people than the sword consumed among the people in that day.
Text: 10_II Samuel_18
Coptic: ⲁⲩⲱ ⲁⲃⲏⲥⲁⲗⲱⲙ ⲁϥⲓ ⲉϩⲟⲩⲛ ⲉϩⲣⲁⲩ ⲛⲛⲉϩⲙϩⲁⲗ ⲛⲇⲁⲩⲉⲓⲇ ⲁⲃⲏⲥⲁⲗⲱⲙ ⲇⲉ ⲛⲉϥⲧⲁⲗⲏⲩ ⲉⲩⲙⲁⲥⲡⲟⲣⲕ ⲁⲩⲱ ⲧⲉϥⲙⲁⲥⲡⲟⲣⲕ ⲁⲥⲡⲱⲧ ⲉϩⲟⲩⲛ ϩⲁⲟⲩⲕⲗⲁⲧⲟⲥ ⲛⲧⲉⲧⲛⲟϭ ⲛⲥⲉⲓ ⲉⲧⲣⲏⲧ ⲁⲩⲱ ⲧⲉϥⲁⲡⲉ ⲁⲥϭⲱⲗϫ ⲉϩⲟⲩⲛ ⲉⲧⲥⲉⲓ ⲉⲧⲙⲙⲁⲩ ⲁⲩⲱ ⲁϥϭⲱ ⲉϥⲁϣⲉ ⲟⲩⲇⲉ ⲧⲡⲉ ⲙⲛⲡⲕⲁϩ ⲁⲩⲱ ⲡⲙⲁⲥⲡⲟⲣⲕ ⲉⲧϩⲁⲣⲟϥ ⲁϥⲃⲱⲕ ⲁϥⲕⲁⲁϥ
English: And Abessalom went to meet the servants of David: and Abessalom was mounted on his mule, and the mule came under the thick boughs of a great oak; and his head was entangled in the oak, and he was suspended between heaven and earth; and the mule passed on from under him.
Text: 10_II Samuel_18
Coptic: ⲁⲩⲣⲱⲙⲉ ⲇⲉ ⲛⲁⲩ ⲉⲣⲟϥ ⲁⲩⲱ ⲁϥⲧⲁⲙⲉ ⲓⲱⲁⲃ ⲉϥϫⲱ ⲙⲙⲟⲥ ϫⲉⲉⲓⲥϩⲏⲏⲧⲉ ⲁⲓⲛⲁⲩ ⲉⲁⲃⲏⲥⲁⲗⲱⲙ ⲉϥⲁϣⲉ ⲉⲧⲛⲟϭ ⲛⲥⲉⲓ
English: And a man saw it, and reported to Joab, and said, Behold, I saw Abessalom hanging in an oak.
Text: 10_II Samuel_18
Coptic: ⲁⲩⲱ ⲡⲉϫⲉⲓⲱⲁⲃ ⲙⲡⲣⲱⲙⲉ ⲡⲉⲧⲧⲁⲙⲟ ⲙⲙⲟϥ ϫⲉⲉⲓⲥϩⲏⲏⲧⲉ ⲙⲉⲛ ⲁⲕⲛⲁⲩ ⲉⲣⲟϥ ⲉⲧⲃⲉⲟⲩ ϭⲉ ⲙⲡⲉⲕⲣⲁϩⲧϥ ⲛⲅⲉⲛⲧϥ ⲉⲡⲕⲁϩ ⲁⲩⲱ ⲁⲛⲟⲕ ⲛⲉⲓⲛⲁϯ ⲛⲁⲕ ⲙⲙⲏⲧⲉ ⲛⲥⲁⲧⲉⲉⲣⲉ ⲛϩⲁⲧ ⲙⲛⲟⲩⲛⲍⲱⲛⲏ ⲉⲛⲉⲥⲱⲥ
English: And Joab said to the man who reported it to him, And, behold, thou didst see him: why didst thou not smite him there to the ground? and I would have given thee ten pieces of silver, and a girdle.
Text: 10_II Samuel_18
Coptic: ⲡⲣⲱⲙⲉ ⲇⲉ ⲡⲉϫⲁϥ ⲉϩⲟⲩⲛ ϩⲛⲓⲱⲁⲃ ϫⲉⲉⲓⲥϩⲏⲏⲧⲉ ⲁⲛⲟⲕ ⲕⲁⲛ ⲉⲕϣⲁⲛϯ ⲉϩⲣⲁⲓ ⲉⲛⲁϭⲓϫ ⲙⲙⲏⲧⲉ ⲛϣⲉ ⲛⲥⲁⲧⲉⲉⲣⲉ ⲛϩⲁⲧ ⲛⲛⲁⲉⲛ ⲧⲟⲟⲧⲉϫⲙⲡϣⲏⲣⲉ ⲙⲡⲣⲣⲟ ϫⲉⲉⲛⲥⲱⲧⲙ ⲉⲡⲣⲣⲟ ⲉⲁϥϩⲱⲛ ⲉⲧⲟⲟⲧⲕ ⲁⲩⲱ ⲉⲧⲟⲟⲧϥ ⲛⲁⲃⲓⲥⲁ ⲁⲩⲱ ⲉⲧⲟⲟⲧϥ ⲛⲉⲑⲑⲓ ⲉϥϫⲱ ⲙⲙⲟⲥ ⲛⲏⲧⲛ ϫⲉϩⲁⲣⲉϩ ⲉⲡⲁϣⲏⲣⲉ ⲁⲃⲏⲃⲁⲗⲱⲙ
English: And the man said to Joab, Were I even to receive a thousand shekels of silver, I would not lift my hand against the king's son; for in our ears the king charged thee and Abessa and Ethi, saying, Take care of the young man Abessalom for me,
Text: 10_II Samuel_18
Coptic: ⲉⲧⲉⲙⲣⲛⲟⲃⲉ ⲉⲧⲉϥⲯⲩⲭⲏ ⲁⲩⲱ ⲡⲉⲓϣⲁϫⲉ ⲧⲏⲣϥ ⲛϥⲛⲁϩⲱⲡ ⲁⲛ ⲉⲡⲣⲣⲟ ϫⲉⲛⲧⲟⲕ ⲉⲧⲛⲁϯ ⲟⲩⲃⲏϥ
English: so as to do no harm to his life: and nothing of the matter will be concealed from the king, and thou wilt set thyself against me.
Text: 10_II Samuel_18
Coptic: ⲡⲉϫⲉⲓⲱⲁⲃ ⲛⲁϥ ϫⲉⲡⲉⲓϩⲱⲃ ⲁⲛⲟⲕ ϯⲛⲁⲉⲣϣⲟⲣⲡ ⲛⲁⲁⲁϥ ⲁⲩⲱ ⲛϯⲛⲁϭⲱ ⲁⲛ ⲉⲓⲟ ⲛϭⲱⲃ ⲛⲁϩⲣⲟⲕ ⲛⲧⲉⲓϩⲉ ⲁⲩⲱ ⲓⲱⲁⲃ ⲁϥϫⲓ ⲛϣⲟⲙⲧⲉ ⲛⲥⲟⲧⲉ ⲉϩⲣⲁⲓ ⲉⲧⲟⲟⲧϥ ⲁϥⲧⲣⲧⲱⲣⲟⲩ ϩⲙⲡϩⲏⲧ ⲛⲁⲃⲏⲥⲁⲗⲱⲙ ⲉⲧⲓ ⲉϥⲥⲟⲛϩ ϩⲙⲡϩⲏⲧ ⲙⲡϣⲏⲛ
English: And Joab said, I will begin this; I will not thus remain with thee. And Joab took three darts in his hand, and thrust them into the heart of Abessalom, while he was yet alive in the heart of the oak.
Text: 10_II Samuel_18
Coptic: ⲁⲩⲱ ⲙⲏⲧ ⲛϩⲙϩⲁⲗ ⲉⲩϥⲓ ⲛⲛⲉⲥⲕⲉⲩⲏ ⲛⲓⲱⲁⲃ ⲁⲩⲕⲧⲟ ⲉⲁⲃⲏⲥⲁⲗⲱⲙ ⲁⲩⲣⲁϩⲧϥ ⲁⲩⲙⲟⲟⲩⲧϥ
English: And ten young men that bore Joab's armour compassed Abessalom, and smote him and slew him.
Text: 10_II Samuel_18
Coptic: ⲁⲩⲱ ⲓⲱⲁⲃ ⲁϥⲥⲁⲗⲡⲓⲍⲉ ϩⲛⲧⲥⲁⲗⲡⲓⲅⲝ ⲛⲁϣⲧⲁⲡ ⲡⲗⲁⲟⲥ ⲁϥⲟⲗϥ ⲉⲃⲟⲗ ⲁⲩⲗⲟ ⲉⲩⲡⲏⲧ ⲛⲥⲁⲡⲓⲥⲣⲁⲏⲗ ⲁⲩⲱ ⲓⲱⲁⲃ ⲛⲉϥϯⲥⲁ ⲉⲡⲗⲁⲟⲥ
English: And Joab blew the trumpet, and the people returned from pursuing Israel, for Joab spared the people.
Text: 10_II Samuel_18
Coptic: ⲁⲩⲱ ⲁϥϫⲓ ⲛⲁⲃⲏⲥⲁⲗⲱⲙ ⲁⲩⲛⲟϫϥ ⲉϩⲣⲁⲓ ⲉⲩⲛⲟϭ ⲛⲟⲩⲱϣ ϩⲙⲡⲙⲁ ⲛϣⲏⲛ ⲉϩⲣⲁⲓ ⲉⲡⲛⲟϭ ⲛϩⲓⲉⲓⲧ ⲁⲩⲱ ⲁϥϩⲱⲣϭ ⲉϫⲱϥ ⲛⲟⲩⲛⲟϭ ⲛⲥⲟⲟⲩϩⲥ ⲛⲱⲛⲉ ⲡⲓⲥⲣⲁⲏⲗ ⲇⲉ ⲧⲏⲣϥ ⲡⲟⲩⲁ ⲡⲟⲩⲁ ⲁϥⲃⲱⲕ ⲉϩⲣⲁⲓ ⲉⲧⲉϥⲥⲕⲩⲛⲏ
English: And he took Abessalom, and cast him into a great cavern in the wood, into a deep pit, and set up over him a very great heap of stones: and all Israel fled every man to his tent.
Text: 10_II Samuel_18
Coptic: ⲁⲃⲏⲥⲁⲗⲱⲙ ⲇⲉ ⲉⲧⲓ ⲉϥⲟⲛϩ ⲁϥⲧⲁϩⲟ ⲉⲣⲁⲧⲥ ⲛⲁϥ ⲛⲧⲉϥⲥⲧⲩⲗⲏ ϩⲙⲡⲓⲁ ⲉϥϫⲱ ⲙⲙⲟⲥ ϫⲉⲧⲁⲡⲣⲣⲟ ⲁⲃⲏⲥⲁⲗⲱⲙ ⲧⲉ ⲉⲃⲟⲗ ϫⲉⲁϥϫⲟⲟⲥ ϫⲉⲙⲛϣⲏⲣⲉ ϣⲟⲟⲡ ⲛⲁϥ ⲉⲧⲣⲉϥⲉⲣ ⲡⲙⲉⲉⲩⲉ ⲙⲡⲉϥⲣⲁⲛ ⲁⲩⲱ ⲁⲩⲙⲟⲩⲧⲉ ⲉⲡⲉϥⲣⲁⲛ ⲉϫⲛⲧⲉⲥⲧⲩⲗⲏ ⲉⲁⲩⲙⲟⲩⲧⲉ ⲉⲣⲟⲥ ϫⲉⲧϭⲓϫ ⲛⲁⲃⲏⲥⲁⲗⲱⲙϣⲁ ⲉϩⲣⲁⲓ ⲉⲡϩⲟⲟⲩ ⲛϩⲟⲟⲩ
English: Now Abessalom while yet alive had taken and set up for himself the pillar near which he was taken, and set it up so as to have the pillar in the king's dale; for he said he had no son to keep his name in remembrance: and he called the pillar, Abessalom's hand, until this day.
Text: 10_II Samuel_18
Coptic: ⲁⲩⲱ ⲁⲭⲓⲙⲁⲁⲥ ⲡϣⲏⲣⲉ ⲛⲥⲁⲇⲱⲕ ⲡⲉϫⲁϥ ⲛⲓⲱⲁⲃ ϫⲉϯⲛⲁⲡⲱⲧ ⲛⲧⲁϫⲓ ⲡⲟⲩⲱ ⲙⲡⲣⲣⲟ ϫⲉⲁⲡϫⲟⲉⲓⲥ ⲉⲣⲡⲉϥϩⲁⲡ ⲙⲛⲛⲉϥϫⲁϫⲉ
English: And Achimaas the son of Sadoc said, Let me run now and carry glad tidings to the king, for the Lord has delivered him from the hand of his enemies.
Text: 10_II Samuel_18
Coptic: ⲡⲉϫⲉⲓⲱⲁⲃ ⲛⲁϥ ϫⲉⲛⲧⲕ ⲟⲩⲣⲱⲙⲉ ⲛⲧⲟⲕ ⲛϣⲟⲩⲡⲉⲓⲟⲩⲱ ⲕⲁⲧⲁⲡϩⲟⲟⲩ ⲛϩⲟⲟⲩ ⲉⲕⲉϫⲓⲟⲩⲱ ⲇⲉ ϩⲛⲕⲉϩⲟⲟⲩ ϩⲙⲡϩⲟⲟⲩ ⲇⲉ ⲛϩⲟⲟⲩ ⲛⲅⲛⲁϣⲃⲱⲕ ⲁⲛ ⲙⲛⲡⲉⲓⲟⲩⲱ ϫⲉⲁⲡϣⲏⲣⲉ ⲙⲡⲣⲣⲟ ⲙⲟⲩ
English: And Joab said to him, Thou shalt not be a messenger of glad tidings this day; thou shalt bear them another day; but on this day thou shalt bear no tidings, because the king's son is dead.
Text: 10_II Samuel_18
Coptic: ⲡⲉϫⲉⲓⲱⲁⲃ ⲛⲭⲟⲩⲥⲓ ϫⲉⲡⲱⲧ ⲛⲅⲧⲁⲙⲉ ⲡⲣⲣⲟ ⲉⲛⲉⲛⲧⲁⲕⲛⲁⲩ ⲉⲣⲟⲟⲩ ⲁⲩⲱ ⲭⲟⲩⲥⲓ ⲁϥⲡⲁϩⲧϥ ⲁϥⲟⲩⲱϣⲧ ⲛⲓⲱⲁⲃ ⲁⲛⲓ ⲉⲃⲟⲗ ϩⲓⲧⲟⲟⲧϥ
English: And Joab said to Chusi, Go, report to the king all that thou hast seen. And Chusi did obeisance to Joab, and went out.
Text: 10_II Samuel_18
Coptic: ⲁⲭⲓⲙⲁⲁⲥ ⲇⲉ ⲡϣⲏⲣⲉ ⲛⲥⲁⲇⲱⲕ ⲁϥⲟⲩⲱϣⲃ ⲉϥϫⲱ ⲙⲙⲟⲥ ⲛⲓⲱⲁⲃ ϫⲉⲕⲁⲁⲧ ⲛⲧⲁⲡⲱⲧ ϩⲱ ⲙⲛⲭⲟⲩⲥⲓ ⲡⲉϫⲉⲓⲱⲁⲃ ⲛⲁϥ ϫⲉⲉⲧⲃⲉⲟⲩ ⲛⲧⲟⲕ ⲉⲕⲛⲁⲡⲱⲧ ⲧⲉⲛⲟⲩ ⲡⲁϣⲏⲣⲉ ⲁⲙⲟⲩ ϭⲱ ϫⲉⲛⲧⲕ ⲟⲩϣⲟⲩⲡⲱⲧ ⲁⲛ ⲉϫⲓ ⲡⲉⲓⲟⲩⲱ ⲛⲟⲩϩⲏⲩ ⲛⲁⲕ ⲁⲛ ⲡⲉ
English: And Achimaas the son of Sadoc said again to Joab, Nay, let me also run after Chusi. And Joab said, Why wouldest thou thus run, my son? attend, thou hast no tidings for profit if thou go.
Text: 10_II Samuel_18
Coptic: ⲡⲉϫⲉⲁⲭⲓⲙⲁⲁⲥ ⲛⲁϥ ϫⲉⲟⲩ ⲡⲉⲧϣⲟⲟⲡ ϭⲉ ⲉⲓϣⲁⲛⲡⲱⲧ ϩⲱ ⲡⲉϫⲉⲓⲱⲁⲃ ⲛⲁϥ ϫⲉⲉⲓⲉϩⲉ ⲡⲱⲧ ⲁⲩⲱ ⲁⲭⲓⲙⲁⲁⲥ ⲁϥⲡⲱⲧ ϩⲛⲧⲉϩⲓⲏ ⲛⲕⲉⲭⲁⲣ ⲁϥⲉⲣ ϩⲓϩⲏ ⲛⲭⲟⲩⲥⲉⲓ
English: And he said, Why should I not run? and Joab said to him, Run. And Achimaas ran along the way of Kechar, and outran Chusi.
Text: 10_II Samuel_18
Coptic: ⲇⲁⲩⲉⲓⲇ ⲇⲉ ⲛⲉϥϩⲙⲟⲟⲥ ϩⲛⲧⲙⲏⲧⲉ ⲛⲧⲡⲩⲗⲏ ⲥⲛⲧⲉ ⲁⲩⲱ ⲛⲉⲥⲕⲟⲡⲟⲥ ⲁϥⲃⲱⲕ ⲉϩⲣⲁⲓ ⲉⲡⲉⲧⲡⲉ ⲛⲧⲡⲩⲗⲏ ⲥⲛⲧⲉ ϩⲁϩⲧⲙ ⲡⲉⲥϯⲭⲟⲥ ⲁⲩⲱ ⲁϥϥⲓⲉⲓⲁⲧϥ ⲉϩⲣⲁⲓ ⲁϥⲛⲁⲩ ⲁⲩⲱ ⲉⲓⲥ ⲟⲩⲣⲱⲙⲉ ⲉϥⲡⲏⲧ ⲟⲩⲁⲁϥ ⲉϥⲙⲟⲟϣⲉ ⲉⲣⲟϥ
English: And David was sitting between the two gates: and the watchman went up on the top of the gate of the wall, and lifted up his eyes, and looked, and behold a man running alone before him.
Text: 10_II Samuel_18
Coptic: ⲡⲉⲥⲕⲟⲡⲟⲥ ⲇⲉ ⲁϥⲱϣ ⲉⲃⲟⲗ ⲁϥⲧⲁⲙⲉ ⲡⲣⲣⲟ ⲉϥϫⲱ ⲙⲙⲟⲥ ϫⲉⲟⲩⲣⲱⲙⲉ ⲡⲉ ⲙⲁⲩⲁⲁϥ ⲁⲩⲱ ⲡⲣⲣⲟ ⲡⲉϫⲁϥϫⲉ ⲉϣϫⲉ ⲟⲩⲣⲱⲙⲉ ⲛⲟⲩⲱⲧ ⲡⲉ ⲟⲩⲉⲛ ⲟⲩⲱ ϩⲛⲧⲉϥⲧⲁⲡⲣⲟ ϩⲛⲟⲩⲡⲱⲧ ⲇⲉ ⲛⲉϥⲡⲏⲧ ⲉϩⲟⲩⲛ ⲉⲣⲟⲟⲩ
English: And the watchman cried out, and reported to the king. And the king said, If he be alone, there are good tidings in his mouth. And the man came and drew near.
Text: 10_II Samuel_18
Coptic: ⲁⲩⲱ ⲡⲉⲥⲕⲟⲡⲟⲥ ⲁϥⲛⲁⲩ ⲉⲕⲉⲣⲱⲙⲉ ⲉϥⲡⲏⲧ ⲁⲩⲱ ⲡⲉⲥⲕⲟⲡⲟⲥ ⲁϥⲱϣ ⲉⲃⲟⲗ ϩⲓϫⲛⲧⲡⲩⲗⲏ ⲉϥϫⲱ ⲙⲙⲟⲥ ϫⲉⲉⲓⲥⲕⲉⲣⲱⲙⲉ ⲉϥⲡⲏⲧ ⲟⲩⲁⲁϥ ⲡⲉϫⲉⲡⲣⲣⲟ ϫⲉⲡⲉⲓⲕⲏⲧ ⲉϥⲛⲏⲩ ⲉϫⲓ ⲟⲩⲱ
English: And the watchman saw another man running: and the watchman cried at the gate, and said, And look, another man running alone. And the king said, He also brings glad tidings.
Text: 10_II Samuel_18
Coptic: ⲡⲉⲥⲕⲟⲡⲟⲥ ⲇⲉ ⲡⲉϫⲁϥ ϫⲉϯⲛⲁⲩ ⲁⲛⲟⲕ ⲉⲧϭⲓⲛⲡⲱⲧ ⲙⲡϣⲟⲣⲡ ⲉϥⲟ ⲛⲧϩⲉ ⲛⲧϭⲓⲛⲡⲱⲧ ⲛⲁⲭⲓⲙⲁⲁⲥ ⲡϣⲏⲣⲉ ⲛⲥⲁⲇⲟⲕ ⲡⲉϫⲉⲡⲣⲣⲟ ϫⲉⲟⲩⲣⲱⲙⲉ ⲉⲛⲁⲛⲟⲩϥ ⲡⲉ ⲡⲁⲓ ⲁⲩⲱ ϥⲛⲁⲉⲓ ⲙⲛⲟⲩⲱ ⲉⲛⲁⲛⲟⲩϥ
English: And the watchman said, I see the running of the first as the running of Achimaas the son of Sadoc. And the king said, He is a good man, and will come to report glad tidings.
Text: 10_II Samuel_18
Coptic: ⲁⲩⲱ ⲁⲭⲓⲙⲁⲁⲥ ⲁϥⲱϣ ⲉⲃⲟⲗ ⲉϥϫⲱ ⲙⲙⲟⲥ ⲉϩⲟⲩⲛ ϩⲙⲡⲣⲣⲟ ϫⲉⲧⲉⲓⲣⲏⲛⲏ ⲁⲩⲱ ⲁϥⲡⲁϩⲧϥ ⲉⲡⲕⲁϩ ϩⲓⲧϩⲏ ⲙⲡⲣⲣⲟ ⲁϥⲟⲩⲱϣⲧ ⲉϥϫⲱ ⲙⲙⲟⲥ ϫⲉϥⲥⲙⲁⲙⲁⲁⲧ ⲛϭⲓⲡϫⲟⲉⲓⲥ ⲡⲉⲕⲛⲟⲩⲧⲉ ⲡⲁⲓ ⲛⲧⲁϥⲱⲣϥ ⲉϩⲟⲩⲛ ⲛⲛⲣⲱⲙⲉ ⲉⲧⲙⲟⲥⲧⲉ ⲛⲉⲛⲧⲉⲩϭⲓϫ ⲉϫⲙⲡⲁϫⲟⲉⲓⲥ ⲡⲣⲣⲟ
English: And Achimaas cried out and said to the king, Peace. And he did obeisance to the king with his face to the ground, and said, Blessed be the Lord thy God, who has delivered up the men that lifted up their hands against my lord the king.
Text: 10_II Samuel_18
Coptic: ⲛⲧⲉⲩⲛⲟⲩ ⲇⲉ ⲡⲣⲣⲟ ⲡⲉϫⲁϥ ϫⲉⲧⲉⲓⲣⲏⲛⲏ ⲙⲡⲁϣⲏⲣⲉ ⲁⲃⲏⲥⲁⲗⲱⲙ ⲡⲉϫⲉⲁⲭⲓⲙⲁⲁⲥ ϫⲉⲁⲓⲛⲁⲩ ⲉⲡⲙⲏⲏϣⲉ ⲧⲏⲣϥ ⲉⲩⲉⲩⲫⲣⲁⲛⲉ ϩⲙⲡⲧⲣⲉ ⲓⲱⲁⲃ ⲡϩⲙϩⲁⲗ ⲙⲡⲣⲣⲟ ϫⲉⲩ ⲡⲉⲕϩⲙϩⲁⲗ ⲉⲃⲟⲗ ⲉⲧⲉⲁⲛⲟⲕ ⲡⲉ ⲁⲩⲱ ⲙⲡⲓⲉⲓⲙⲉ ϫⲉⲟⲩⲛⲡⲉ ⲡϩⲱⲃ ⲛⲧⲁϥϣⲱⲡⲉ ⲙⲙⲟϥ
English: And the king said, Is the young man Abessalom safe? and Achimaas said, I saw a great multitude at the time of Joab's sending the king's servant and thy servant, and I knew not what was there.
Text: 10_II Samuel_18
Coptic: ⲡⲉϫⲉⲡⲣⲣⲟ ⲛⲁϥ ϫⲉⲁⲙⲟⲩ ⲛⲧⲟⲟⲩⲛ ⲛⲅⲁϩⲉⲣⲁⲧⲕ ⲙⲡⲉⲓⲙⲁ ⲁϥⲃⲱⲕ ⲇⲉ ⲁϥⲁϩⲉⲣⲁⲧϥ
English: And the king said, Turn aside, stand still here. And he turned aside, and stood.
Text: 10_II Samuel_18
Coptic: ⲁⲩⲱ ⲉⲓⲥ ⲭⲟⲩⲥⲉⲓ ϩⲱⲱϥ ⲁϥⲉⲓ ⲡⲉϫⲁϥ ϩⲓⲧϩⲏⲙⲡⲣⲣⲟ ϫⲉⲙⲁⲣⲉⲡⲁϫⲟⲉⲓⲥ ⲡⲣⲣⲟ ⲥⲱⲧⲙ ⲉⲡϣⲉⲛⲟⲩⲃⲉ ϫⲉⲁⲡϫⲟⲉⲓⲥ ⲉⲣⲡⲉⲕϩⲁⲡ ⲙⲡϩⲟⲟⲩ ⲉⲃⲟⲗ ϩⲛⲛⲉⲧⲧⲱⲟⲩⲛ ⲧⲏⲣⲟⲩ ⲉϩⲣⲁⲓ ⲉϫⲱⲕ
English: And, behold, Chusi came up, and said to the king, Let my lord the king hear glad tidings, for the Lord has avenged thee this day upon all them that rose up against thee.
Text: 10_II Samuel_18
Coptic: ⲡⲉϫⲉⲡⲣⲣⲟ ⲉϩⲟⲩⲛ ϩⲛⲭⲟⲩⲥⲓ ϫⲉⲧⲉⲓⲣⲏⲛⲏ ϣⲟⲟⲡ ⲙⲡⲁϣⲏⲣⲉ ⲁⲃⲏⲥⲁⲗⲱⲙ ⲡⲉϫⲉⲭⲟⲩⲥⲓ ϩⲓⲧϩⲏ ⲙⲡⲣⲣⲟ ϫⲉⲛⲉϫⲁϫⲉ ⲙⲡⲁϫⲟⲉⲓⲥ ⲡⲣⲣⲟ ⲉⲩⲉⲉⲣ ⲧϩⲉ ⲙⲡϣⲏⲣⲉ ⲉⲧⲙⲙⲁⲩ ⲁⲩⲱ ⲟⲩⲟⲛ ⲛⲓⲙ ⲛⲧⲁⲩⲧⲱⲟⲩⲛ ⲉϫⲱⲕ ⲉϩⲛⲡⲉⲧϩⲟⲟⲩ ⲉⲣⲟⲕ
English: And the king said to Chusi, Is it well with the young man Abessalom? and Chusi said, Let the enemies of my lord the king, and all whosoever have risen up against him for evil, be as that young man.
Text: 10_II Samuel_18
Coptic: ⲡⲣⲣⲟ ⲇⲉ ⲁϥϣⲧⲟⲣⲧⲣ ⲁⲩⲱ ⲁϥⲃⲱⲕ ⲉϩⲣⲁⲓ ⲉϫⲛⲧⲡⲩⲗⲏ ⲁϥⲣⲓⲙⲉ ⲁⲩⲱ ⲛⲉϥϫⲱ ⲙⲙⲟⲥ ϩⲓⲛⲁⲓ ⲉϥⲙⲟⲟϣⲉ ϫⲉⲡⲁϣⲏⲣⲉ ⲁⲃⲏⲥⲁⲗⲱⲙ ⲡⲁϣⲏⲣⲉ ⲡⲁϣⲏⲣⲉ ⲁⲃⲏⲥⲁⲗⲱⲙ ⲛⲓⲙ ⲡⲉⲧⲛⲁϯ ⲙⲡⲁⲙⲟⲩ ϩⲁⲡⲱⲕ ⲁⲛⲟⲕ ⲉⲩⲉⲧⲁⲁⲧ ⲉⲡⲉⲕⲙⲁ ⲡⲁϣⲏⲣⲉ ⲁⲃⲏⲥⲁⲗⲱⲙ ⲡⲁϣⲏⲣⲉ
English: And the king was troubled, and went to the chamber over the gate, and wept: and thus he said as he went, My son Abessalom, my son, my son Abessalom; would God I had died for thee, even I had died for thee, Abessalom, my son, my son!
Text: 10_II Samuel_19
Coptic: ⲁⲩⲧⲁⲙⲉ ⲓⲱⲁⲃ ⲇⲉ ⲉⲩϫⲱ ⲙⲙⲟⲥ ϫⲉⲉⲓⲥⲡⲣⲣⲟ ⲣⲓⲙⲉ ⲉⲁⲃⲏⲥⲁⲗⲱⲙ ⲡⲉϥϣⲏⲣⲉ ⲁⲩⲱ ϥⲣϩⲏⲃⲉ ⲛⲁϥ
English: And they brought Joab word, saying, Behold, the king weeps and mourns for Abessalom.